Sentralbankene i Storbritannia, Russland og Kina inspireres av bitcoin: Snuser på digital valuta

Det internasjonale pengefondet tror et bytte fra fysisk til digital valuta kan skje om fem til ti år.

DEN STØRSTE: Den digitale valutaen bitcoin er den best kjente av de digitale valutaene på markedet. Vis mer byoutline Foto: Karen Bleier AFP

Publisert: Oppdatert: 16. november 2016 14:59 , Publisert: 5. november 2016 15:21

Blokkjedeteknolgi, bedre kjent som «blokkjede», er en viktig del av den digitale valutaen bitcoin.

I lengre tid har store og viktige sentralbanker snust på om denne teknologien er noe de også kan benytte seg av, og utvikle en egen digital valuta, ifølge Financial Times.

Dong He, som har ledet Det internasjonale pengefondets (IMF) forskning på digital valuta anslår at en endring fra fysisk til digital valuta kan skje om mellom fem og ti år.

Blant landene som undersøker dette er store økonomier som Storbritannia, Russland, Canada, Australia og Kina.

Blokkjede-teknologi En blockchain, eller blokkjede, er et garantert etterrettelig og transparent register.

Bruker en rekke avanserte og nyskapende metoder for å være mer etterrettelig, transparent og effektiv enn dagens registre.

Svindelforsøk blir umiddelbart avslørt, fordi en forfalskning blir øyeblikkelig synlig for et stort antall mennesker og maskiner.

En blokkjede er så trygg at den skal kunne erstatte institusjoner vi i dag trenger for å skape tillit mellom oss, som stater og banker. Kilde: Nitorefleks Vis mer vg-expand-down

Fremtiden



Det de fleste sentralbankene har til felles er at de tror at digital valuta er en del av fremtiden, men akkurat hvordan de skal gjøre det er fremdeles usikkert.

Norges Bank er også i gang med arbeidet for å vurdere digital valuta i Norge, skrev visesentralbanksjef Jon Nicolaisen i et innlegg i Dagens Næringsliv den 4. august i år.

– Han skriver blant annet at det er for tidlig å si hva som kommer ut av vurderingene vi er i gang med. Det gjelder nok også i dag, dessverre, siden arbeidet fortsatt pågår, melder Bård Ove Moberg i Norges Bank til E24 torsdag.

Han viser ellers til den tidligere publiserte kronikken.

Sikkerheten



Det nettopp sikkerheten i blokkjedeteknologien som gjør at flere sentralbanker ser i retning av denne teknologien.

Navnet kommer av at transaksjonene som gjøres er kjedet sammen, og informasjonen om det som har skjedd er plassert flere steder.

Dette skjer ved at et nettverk av datamaskiner, der alle medlemmene sitter på en kopi av en offentlig transaksjonsoversikt. Den er bygget som en lenket liste, eller en kjede av blokker, der hver blokk inneholder flere transaksjoner.

Dette gjør at det ikke skal være mulig for hackere å bryte seg inn i en sentral database og endre eller gjøre transaksjoner.

Du kan handle anonymt, og uten noen mellomledd.

Evry har også skrevet at etablerte aktører i bank- og finansmarkedet har fattet interesse for blokkjedeteknologien, så IT-selskapet har også prosjekter med hvordan man kan utnytte teknologien.

Allerede i bitcoins spede begynnelse ble denne teknologien pekt ut som noe som kunne revolusjonere finansverden.



Dette er bitcoin Bitcoin er en virtuell internettvaluta, som ikke eksisterer som fysiske sedler og mynter, men kun digitalt i databaser. I motsetning til konvensjonelle valutaer som kroner eller pund så er bitcoins helt desentralisert og hverken utstedt eller regulert av noen sentralbank eller tilsynsmyndighet. Pengene «utstedes» ved at et dataprogram lager nye bitcoins. Programmet har en åpen kildekode som alle kan sjekke. Brukerne kan generere nye bitcoins ved å utføre «mining», gruveutvinning, dette ved å stille datakraft tilgjengelig for nettverket. Ved å løse kompliserte matematiske utregninger (algoritmer) som Nakamotos originalprogram genererer, belønnes man med nyutstedte mynter. Jo mer datakraft du tilbyr systemet, jo større sjanse har du for å finne gull i din «gruvedrift». De fleste brukerne benytter imidlertid allerede eksisterende bitcoins i omløp, snarere enn å «grave etter gull» selv. Vis mer vg-expand-down

Les også Da Norges Bitcoinforening åpnet konto i DNB gikk alarmen

Les også Digitalisering handler minst av alt om teknologi

Les også Hacket Bitcoin-børs vil spre tapet på brukerne